ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ТЕСКЕМЕ


2017-жылдын «14» ноябры		№ 159			Москва шаары

Евразия экономикалык комиссиясынын Кеңешинин
«Евразия экономикалык бирлигине мүчө мамлекеттердин
система түзүүчү ишканаларына мониторинг жүргүзүү жөнүндө
жобо тууралуу» чечиминин долбоору жөнүндө

1. Евразия экономикалык комиссиясынын Кеңешинин «Евразия экономикалык бирлигине мүчө мамлекеттердин система түзүүчү ишканаларына мониторинг жүргүзүү жөнүндө жобо тууралуу» чечиминин долбоору (тиркелет) жактырылсын жана Евразия экономикалык комиссиясынын Кеңешине кароо үчүн берилсин.
2. Ушул тескеме Евразия экономикалык бирлигинин расмий сайтында жарыяланган датадан тартып күчүнө кирет.

Евразия экономикалык комиссиясынын
Коллегиясынын төрагасы							Т. Саркисян

ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


ЧЕЧИМ


20   -жылдын «   »				№ 					шаары

Евразия экономикалык бирлигине мүчө мамлекеттердин система түзүүчү ишканаларына мониторинг жүргүзүү жөнүндө жобо тууралуу

Евразия экономикалык бирлиги жөнүндөгү келишимдин 92-беренесин ишке ашыруу максатында жана Евразия экономикалык бирлигинин алкагында Евразия өкмөттөр аралык кеңешинин 2015-жылдын 8-сентябрындагы №9 чечими менен бекитилген Өнөр жай кызматташтыгынын негизги багыттарына ылайык Евразия экономикалык комиссиясы төмөнкүдөй чечти: 
1. Евразия экономикалык бирлигине мүчө мамлекеттердин система түзүүчү ишканаларына мониторинг жүргүзүү жөнүндө тиркелген Жобо бекитилсин.
2. Ушул Чечим расмий жарыяланган датадан тартып 30 календарлык күн өткөндөн кийин күчүнө кирет. 

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан





	В. Габриелян
	В. Матюшевский
	А. Мамин
	Т. Абдыгулов
	И. Шувалов



БЕКИТИЛДИ

Евразия экономикалык
комиссиясынын Кеңешинин
2017-жылдын ____-____________
№ _____ чечими менен

Евразия экономикалык бирлигине мүчө мамлекеттердин система түзүүчү ишканаларына мониторинг жүргүзүү жөнүндө
ЖОБО

I. Жалпы жоболор

1. Ушул Жобо Евразия экономикалык бирлиги жөнүндөгү 2014-жылдын 29-майындагы келишимдин 92-беренесинин 4 жана 5-пункттарына ылайык жана Евразия экономикалык бирлигинин алкагында Евразия өкмөттөр аралык кеңешинин 2015-жылдын 8-сентябрындагы №9 чечими менен бекитилген Өнөр жай кызматташтыгынын негизги багыттарын ишке ашыруу максаттарында иштелип чыкты.
2. Ушул Жобо Бирликтин жалпы рыногунда жана үчүнчү өлкөлөрдүн рынокторунда өнөр жай товарларынын кыймылын чектөөчү тоскоолдуктарды табууга, ошондой эле Бирликтин алкагындагы өнөр жай кызматташтыгын өнүктүрүүгө (мындан ары - тоскоолдуктар) багытталган Евразия экономикалык бирлигине мүчө мамлекеттердин система түзүүчү ишканаларына жыл сайын мониторинг жүргүзүү тартибин (мындан ары тиешелүү түрдө – мониторинг, мүчө мамлекеттер, Бирлик) аныктайт.
3. Мониторинг Евразия экономикалык комиссиясы (мындан ары - Комиссия) тарабынан мүчө мамлекеттер менен биргеликте система түзүүчү ишканалардын тизмегине киргизилген ишканаларга карата жыл сайынкы негизде жүргүзүлөт.

II. Мониторингдин максаттары жана милдеттери

4. Мониторинг жүргүзүүнүн максаты болуп төмөнкүдөй тоскоолдуктар саналат:
а) Бирликтин жалпы рыногуна өнөр жай товарларын киргизүүдөгү;
б) Бирликтин алкагында өнөр жай кызматташтыгын өнүктүрүүдөгү;
в) үчүнчү өлкөлөрдүн рынокторуна өнөр жай товарларын киргизүүдөгү.
5. Мониторинг жүргүзүүнүн милдети болуп табылган тоскоолдуктарды четтетүү боюнча сунуштары бар баяндаманы (мындан ары - баяндама) жыл сайын даярдоо саналат.

III. Мониторинг жүргүзүү тартиби

6. Мониторинг төмөнкүдөй жолдор менен жүргүзүлөт:
а) мүчө мамлекеттердин система түзүүчү ишканаларын, анын ичинде Бирликтин расмий сайтына сурамжылоо барагын (анкета) жайгаштыруу аркылуу “Интернет” маалымат-телекоммуникациялык желесин колдонуу менен сурамжылоо;
б) мүчө мамлекеттердин өнөр жайды өнүктүрүү чөйрөсүндөгү ченемдик укуктук актыларын анализдөө;
в) мүчө мамлекеттердин аткаруучу бийлигинен жана тармактык ассоциациялардан Бирликтин алкагында система түзүүчү ишканалардын ишин чектөөчү тоскоолдуктардын болушу жөнүндө келип түшкөн маалыматты анализдөө. 
7. Мүчө мамлекеттердин система түзүүчү ишканаларын сурамжылоонун негизиндеги мониторинг Комиссия тарабынан мүчө мамлекеттер менен система түзүүчү ишканалардын тизмегине ылайык сурамжылоо барагы (анкета) түрүндө макулдашуу боюнча жүргүзүлөт. 
8. Мүчө мамлекеттердин ыйгарым укуктуу органдары система түзүүчү ишканалардын тизмегине кирген өздөрүнүн улуттук ишканаларын ушул Жобонун 6-пунктунун “а” пунктчасында каралган сурамжылоого катышуусун камсыз кылышат. 
9. Мүчө мамлекеттердин ыйгарым укуктуу органдарынын чечими боюнча система түзүүчү ишканаларды сурамжылоо төмөнкүдөй ыкмалардын бири менен жүргүзүлөт: 
мүчө мамлекеттердин ыйгарым укуктуу органдары ишканалар тарабынан толтурулган сурамжылоо барагын (анкетаны) жыйноону жүзөгө ашырат, алынган маалыматты иштеп чыгат жана иштеп чыгуулардын жыйынтыктарын Комиссияга жиберет;
мүчө мамлекеттердин ыйгарым укуктуу органдары система түзүүчү ишканалардын тизмегине кирген өздөрүнүн улуттук ишканаларын сурамжылоо жүргүзүүлөрү жөнүндө маалымдайт. Ишканалар сурамжылоо барагын (анкетаны) толтуруп, аны мүчө мамлекеттердин ыйгарым укуктуу органдарына жана Комиссияга жиберишет.
10. Комиссия тарабынан мониторинг жүргүзүүнүн натыйжасы боюнча алынган маалыматтын негизинде жыл сайын баяндама даярдалат. 

IV. Баяндаманын түзүмү 

11. Баяндама өзүнө төмөнкүдөй маалыматты камтыйт:
а) мониторинг жүргүзүүнүн негизги параметрлеринин сыпаттамасын;
б) алынган маалыматтардын салыштырма анализин жана мурунку жылдарда жүргүзүлгөн окшош мониторингдердин жыйынтыктарын;
в) мониторинг жүргүзүүдө табылган тоскоолдуктардын анализин;
г) Бирликтин жалпы рыногунун дараметин, өнөр жай кооперациясын жана мүчө мамлекеттердеги өндүрүштүн өнүгүүсүн эске алуу менен даярдалган тоскоолдуктарын четтетүү боюнча сунуштарды;
д) башка кошумча маалыматты.

V. Корутунду жоболор

[bookmark: _GoBack] 12. Баяндаманы даярдоодо Жогорку Евразия экономикалык кеңешинин 2014-жылдын 23-декабрындагы №98 чечими менен бекитилген Евразия экономикалык комиссиясынын Иш регламентине карата №1 тиркеменин 135-пунктунда каралган тартипке ылайык Комиссия тарабынан алынган маалымат эске алынышы мүмкүн.
13. Баяндаманын долбоору мүчө мамлекеттер менен макулдашылгандан кийин Өнөр жай боюнча консультативдик комитетке киргизилет. 
14. Баяндама Өнөр жай боюнча консультативдик комитетте кароонун жыйынтыктары боюнча Комиссиянын Коллегиясы тарабынан каралат. 
15. Баяндама Комиссиянын Коллегиясы тарабынан кароонун жыйынтыктары боюнча мүчө мамлекеттердин өкмөттөрүнө жиберилет жана бул мамлекеттердин мониторинг жүргүзүүдө табылган тоскоолдуктарды четтетүү боюнча чараларды кабыл алууда эске алынышы мүмкүн.
 16. Баяндама Комиссия тарабынан тоскоолдуктарды четтетүү боюнча ишти жүзөгө ашырууда эске алынат. 
